Dato: 2.3.2023

**Dekanvedtak – JF - 2023/6 – Mandat for Arbeidslivspanelet for master i rettsvitenskap**

Det juridiske fakultet ønsker at utdanningen i rettsvitenskap skal sikre at arbeidsmarkedet kan ansette jurister med relevante kunnskaper og ferdigheter. Fakultetet ønsker at arbeidsgiverne skal få kandidater av høyeste kvalitet, og likeså at våre studenter er godt rustet og har gode muligheter i arbeidsmarkedet.

Som et bidra til dette etablerte fakultetet er arbeidslivspanel som skal være rådgivende for fakultetets ledelse. Områder vi ønsker å diskutere og få råd om er:

* Innhold, kvalitet og dimensjonering i utdanningen
* Krav til kandidatenes kompetanse og ferdigheter blant annet som følge av globalisering og digitalisering
* Andre tema som undervisnings- og vurderingsformer, etter- og videreutdanning, praksisordningen, rekruttering og læringsmiljøutfordringer som karakterpress.

Arbeidslivspanelet vil bli tatt inn i den strategiske planleggingen av studieprogrammet i rettsvitenskap, blant annet gjennom beskrivelser av det læringsutbytte våre kandidater skal oppnå, gjennom faglig profil og innretning på studie- og karriereveiledning.

**Organisering og sammensetning**

Panelet oppnevnes av dekanen for en periode på fire år og skal reflektere hovedgruppene av arbeidsgivere kandidater i rettsvitenskap. Panelet bør bestå av 6-8 personer. Fakultetet ønsker representanter fra advokatstanden, forvaltningen, organisasjonene, domstolene, påtalemyndighetene.

Panelet har følgende medlemmer fra Det juridiske fakultet:

* Dekan
* Prodekan for studier
* Fakultetsdirektør
* To studenter (én oppnevnt av JSU og den studentrepresentanten som sitter i fakultetsstyret som er uavhengig av JSU)
* Administrativ representant, leder for studiekvalitetsseksjonen

Møtene vil suppleres av representanter fra fakultetet avhengig av tema for møtene. Det vil også være en sekretær for panelet.

Fakultetet innkaller til to møter i året. I tillegg er det aktuelt med en løpende kommunikasjon i saker hvor det kan være hensiktsmessig å få innspill fra panelet.

Med hilsen

Ragnhild Hennum

Dekan

*Saksbehandler:*

*Anne Margit Tvenge*

*a.m.tvenge@jus.uio.no*